|  |  |
| --- | --- |
|  | ΜΗ ΥΠΗΡΕΣΙΑΚΗ |
| **ΠΡΟΣ :** | ……….............. (......)  ............................(............)  ...........................................  ................., .............. 2024  Συνημμένα: |

**ΘΕΜΑ:**  Προσωπικό – Διοικητικά

ΣΧΕΤ.: α. Ν.4472/2017 άρθρ.127 περ. Δ β.

β. Φ.840/134808/Σ.21822/14.12.2022 ΚΥΑ (ΦΕΚ Β 6672/23.12.2022)

γ. Ν.4270/2014 άρθρ.143

1. Με την παρούσα αναφέρω ότι κατά τα έτη 2023 και 2024, για την εκτέλεση νυχτερινής εργασίας στο πλαίσιο 24ωρων υπηρεσιών, μου καταβλήθηκαν τα ποσά που αντιστοιχούν στην αποζημίωση του (α) σχετικού, κατ’ εφαρμογή όμως του ανωτάτου ορίου αποζημίωσης που ορίσθηκε με το άρθρο 1 παρ. 1 της (β) σχετικής. Πλην όμως, ο καθορισμός του εν λόγω ανωτάτου ορίου έχει γίνει καθ’ υπέρβαση της νομοθετικής εξουσιοδότησης, είναι αντίθετος στις διατάξεις του (α) σχετικού καθώς και στην αρχή της ισότητας, της αναλογικότητας, της ιδιαίτερης μισθολογικής μεταχείρισης του προσωπικού των Ενόπλων Δυνάμεων και Σωμάτων Ασφαλείας, και ως εκ τούτου μη εφαρμοστέος.

2. Εξάλλου, κατά τα έτη 2023 και 2024 εργάσθηκα αποδεδειγμένα νυχτερινές ώρες και εκτός πλαισίου 24ωρης υπηρεσίας (δηλαδή είτε με κυλιόμενο ωράριο, είτε σε ασκήσεις, νυχτερινές εκπαιδεύσεις, έκτακτες υπηρεσίες κλπ), πλην όμως δεν μου καταβλήθηκαν τα ποσά που αντιστοιχούν στην αποζημίωση νυχτερινής εργασίας του (α) σχετικού, λόγω της εφαρμογής των όρων και προϋποθέσεων του άρθρ. 2 της (β) σχετικής και των εξαιρέσεων της παρ. 3 του εν λόγω άρθρου. Ο καθορισμός των εν λόγω εξαιρέσεων έχει γίνει καθ’ υπέρβαση της νομοθετικής εξουσιοδότησης, είναι αντίθετος στις διατάξεις του (α) σχετικού καθώς και στην αρχή της ισότητας, της αναλογικότητας, της ιδιαίτερης μισθολογικής μεταχείρισης του προσωπικού των Ενόπλων Δυνάμεων και Σωμάτων Ασφαλείας, και ως εκ τούτου μη εφαρμοστέος.

3. Συνεπώς, δικαιούμαι να λάβω τη διαφορά που προκύπτει από την ωριαία αποζημίωση που προβλέπει η ανωτέρω διάταξη (2,77€ ανά ώρα) πολλαπλασιαζόμενη με τον αριθμό ωρών νυχτερινής απασχόλησής μου κατά τα έτη 2023 και 2024, μετ’ αφαίρεση του όποιου ποσού που μου καταβλήθηκε κατ’ εφαμογή της (β) σχετικής. Το ποσό αυτό οφείλει να μου καταβάλει το Ελληνικό Δημόσιο σύμφωνα με τα ανωτέρω, προς τούτο και αιτούμαι από την αρμόδια Διεύθυνση Μισθοδοσίας του οικείου Κλάδου την καταβολή του διά της παρούσας, η οποία επέχει και θέση αίτησης για την διακοπή της παραγραφής σύμφωνα με το (γ) σχετικό.

4. Περαιτέρω, διά της παρούσας αιτούμαι όπως μου χορηγήσετε βεβαίωση από την οποία να προκύπτουν :

α) οι 24ωρες υπηρεσίες που εκτέλεσα ανά μήνα, κατά το χρονικό διάστημα 1.1.2023 έως 31.12.2024, για τις οποίες αποζημιώθηκα σύμφωνα με το ανώτατο όριο του άρθρου 1 παρ. 1 της (β) σχετικής.

β) οι ώρες νυχτερινής εργασίας (22:00 έως 06:00) που εκτέλεσα εκτός πλαισίου 24ωρης υπηρεσίας, ανά ημεροχρονολογία εκτέλεσης, κατά το χρονικό διάστημα 1.1.2023 έως 31.12.2024, για τις οποίες δεν αποζημιώθηκα, λόγω της εφαρμογής του άρθρου 2 και των εξαιρέσεων της παρ. 3 αυτού, της (β) σχετικής.

Τα ανωτέρω στοιχεία αιτούμαι προκειμένου να ασκήσω τα νόμιμα δικαιώματά μου ενώπιον των αρμόδιων Δικαστηρίων για την διεκδίκηση των ανωτέρω αξιώσεων που απορρέουν από το (α) σχετικό.

5. Παρακαλώ για την πρωτοκόλληση της παρούσας και τη χορήγηση αντιγράφου με επ’ αυτού τον αριθμό πρωτοκόλλου.

6. Παρακαλώ για τις ενέργειές σας.

Υπογραφή